**Ministru kabineta noteikumu projekta**

**„Grozījumi Ministru kabineta 2018. gada 9. janvāra noteikumos Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekts „Grozījumi Ministru kabineta 2018. gada 9. janvāra noteikumos Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi” (turpmāk – noteikumu projekts) sagatavots ar mērķi sniegt atbalstu centralizētai studējošo un skolu atlasei visām augstskolām, kas īstenosdarba vidē balstītu studiju programmu skolotāju sagatavošanai.[[1]](#footnote-1) Risinājums: noteikt nodibinājumu „Iespējamā misija” kā Latvijas Universitātes 8.2.1. specifiskā atbalsta mērķa pirmās kārtas ietvaros īstenotā projekta[[2]](#footnote-2) sadarbības partneri, kas veiks vienotu studiju programmas komunikāciju, centralizētu studējošo un skolu piesaisti un atlasi. Paredzēts, ka noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 126.punkts un valdības rīcības plāna 126.1. pasākums, no kura izriet valdības apņemšanās īstenot pedagogu sagatavošanas izglītības programmu restartu, ceļot pedagoga profesijas prestižu, stiprinot skolotāju mentoru institūciju, turpinot īstenot pedagogu profesionālās attīstības stratēģiju un sniedzot atbalstu pedagogu sākotnējās izglītības attīstībai.Informatīvais ziņojums „Darba vidē balstīta studiju programma skolotāju sagatavošanai: īstenošanas nodrošināšana un attīstība” (VSS-807)[[3]](#footnote-3). Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Informatīvajā ziņojumā “Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā”[[4]](#footnote-4) Izglītības un zinātnes ministrija (turpmāk – IZM) sniedza priekšlikumus jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā. Skolotāju izglītības restarts jaunā kvalitātē paredz izveidot jaunas studiju programmas skolotāju sagatavošanai visos augstākās izglītības līmeņos, tostarp izveidot jaunu studiju programmu pedagoga profesionālās kvalifikācijas ieguvei pēc studijām citā jomā – otrā līmeņa profesionālās augstākās izglītības studiju programmu “Skolotājs” (turpmāk – studiju programma). Pretendentiem ar bakalaura un arī maģistra grādu tā ir iespēja gada laikā iegūt pedagoģisko kompetenci darba vidē balstītās studijās augsti kvalificētu mācībspēku vadībā. Studiju programma piedāvā pamatotus risinājumus jaunajiem izaicinājumiem izglītības sistēmai, piemēram, skolotāju trūkums Latvijas izglītības iestādēs, skolotāju lomas maiņa kompetences pieejas kontekstā. Viena no studiju programmas stratēģiskajām prioritātēm ir skolotāja tēla veidošana. Saskaņā ar informatīvo ziņojumu „Darba vidē balstīta studiju programma skolotāju sagatavošanai: īstenošanas nodrošināšana un attīstība”, risinot jautājumu par skolotāju trūkumu, jāpanāk arī, ka pedagoģiju dodas studēt labākie speciālisti ar bakalaura vai maģistra grādu. Uzņemšanai studiju programmā skolotāja kvalifikācijas iegūšanai ir nepieciešama atlase, kuras ietvaros izvērtē gan pretendentu akadēmiskās zināšanas studijām izvēlētajā kompetenču jomā, gan motivāciju un profesionālās īpašības. Nodibinājuma „Iespējamā misija” pieredze apliecina, ka ir nepieciešams mainīt jauno skolotāju sagatavošanas pieeju, tai skaitā veidot spēcīgu studējošo piesaistes komunikāciju un atlases sistēmu. Vienlaikus darba vidē balstītās studiju programmas īstenošanai nepieciešams atlasīt arī izglītības iestādes un mentorus. Skolu un mentoru atlases lomu ir ļoti svarīgi uzņemties centralizēti vienai pusei, lai spētu nodrošināt jaunu skolotāju piedāvājuma un pieprasījuma pārredzamību un studējošo nosūtīšanu uz prakses vietām skolās pēc vienotiem kritērijiem.Studiju programmu darbības programmas „Izaugsme un nodarbinātība” 8.2.1. specifiskā atbalsta mērķa „Samazināt studiju programmu fragmentāciju un stiprināt resursu koplietošanu” (turpmāk – 8.2.1.SAM) pirmās kārtas projektu ietvaros izstrādā Latvijas Universitāte (turpmāk – LU) un Daugavpils Universitāte (turpmāk – DU)[[5]](#footnote-5). Projektu ietvaros plānota arī studiju programmas licencēšana, aprobācija, t.sk. mērķstipendijas ierobežotam skaitam studiju programmā studējošajiem, studiju programmas akreditācija Eiropas augstākās izglītības kvalitātes nodrošināšanas reģistra (*European Quality Assurance Register for Higher Education* –EQAR) aģentūrā studiju virzienā „Izglītība, pedagoģija un sports” un studiju programmas publicitāte. Saskaņā ar informatīvo ziņojumu “Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā” studiju programmu plānots koordinēti īstenot trīs augstskolās – LU, DU un Liepājas Universitātē (turpmāk – LiepU). Šobrīd projektos īstenojamo darbību ietvaros nav plānots atbalsts vienotai studiju programmas komunikācijai, centralizētai studējošo un skolu piesaistei un atlasei. Ņemot vērā, ka augstskolas 8.2.1.SAM pirmās kārtas projektu ietvaros izstrādā vairākas jaunas pedagoģijas studiju programmas un studiju programmu publicitātes izmaksām ir noteikts procentuālais ierobežojums 5% apmērā no projekta kopējām attiecināmajām izmaksām, studiju programmu publicitātes ietvaros augstskolas plāno kompleksus jauno pedagoģijas studiju programmu publicitātes pasākumus ierobežotā apmērā- piemēram, semināri jauno studiju programmu publicitātei, ar diskusiju un pieredzes apmaiņu saistīti pasākumi, informatīvie stendi un bukleti, informācija augstskolu mājas lapās, kopīga interneta platforma, ko veido Latvijas Universitāte: https://www.facebook.com/superskolotajiem.Pedagogu izglītības komunikācijas un publicitātes plānu ietvaros augstskolas plāno īstenot arī citus pasākumus: dalība izstādē „Skola 2019”, skolotāju konferences, Ēnu dienas, Karjeras dienas, tikšanas ar vidusskolēniem, Atvērto durvju dienas, pasākums „Studenta kurpēs”, darbs ar absolventu klubu u.c. Saskaņā ar informatīvajā ziņojumā „Darba vidē balstīta studiju programma skolotāju sagatavošanai: īstenošanas nodrošināšana un attīstība” minēto, augstskolām nepieciešams veidot vienotu un spēcīgu programmas komunikāciju, centralizētu studējošo un skolu piesaisti un atlasi studiju programmas īstenošanai pēc nodibinājuma „Iespējamā misija” īstenoto pasākumu paraugaNodibinājums “Iespējamā misija” jau kopš 2007. gada strādā, lai veicinātu kvalitatīvas izglītības pieejamību katram bērnam Latvijā, un ir uzskatāms par labās prakses piemēru jaunu skolotāju piesaistīšanai darbam skolās. Dalība nodibinājuma “Iespējamā misija” skolotāju mācību programmā sākas ar pirmo fāzi – katru gadu kvalitatīvi izstrādātu piesaistes un atlases kampaņu kandidātiem, kuri ieguvuši vismaz bakalaura grādu. [[6]](#footnote-6) Tas nodrošina, ka dalībai programmā un eventuālam darbam skolās piesakās ievērojami lielāks skaits kandidātu nekā programma spēj uzņemt.[[7]](#footnote-7) “Iespējamās misijas” programmas īstenošanas modelis nodrošina, ka jaunie skolotāji pārliecinoši izvēlas turpināt darbu skolās arī pēc dalības programmā noslēgšanas – darbu izglītības nozarē kā skolotāji, izglītības vadībā un ar izglītību saistītā uzņēmējdarbībā turpina 78% no nodibinājuma “Iespējamā misija” absolventiem. Nodibinājuma “Iespējamā misija” eksperti ir arī iesaistīti studiju programmas satura izstrādē augstskolu 8.2.1.SAM projektos, kā arī iekļauti Pedagogu izglītības jaunveides konsultatīvās padomes sastāvā, tādējādi ņemot aktīvu dalību pedagogu izglītības studiju jaunveides procesā.Lai īstenotu vienotu studiju programmas komunikāciju, centralizētu studējošo un skolu piesaisti un atlasi pēc nodibinājuma „Iespējamā misija” pieejas un aprēķiniem, vienā gadā (no jūlija līdz jūnijam) nepieciešams:1. komunikācijas radošās stratēģijas izstrāde studējošo piesaistes kampaņai (47 141 EUR);
2. mediju kampaņa vairākos piesaistes viļņos (158 329 EUR);
3. 4 pilna laika piesaistes/atlases koordinatori (96 000 EUR);
4. indikatīvi 10 atlases speciālisti (17 500 EUR);
5. izglītības iestāžu un mentoru piesaistes un atlases vadītājs, indikatīvi vairākiem darbiniekiem veidojot 1 pilnas slodzes darbu (24 000 EUR);
6. programmas piesaistes komunikācijas platformas un integrēta atbalsta vadītājs 0,7 slodzē (24 612 EUR);
7. programmas analītiķis 0,6 slodzē (15 120 EUR);
8. programmētājs 0,7 slodzē (21 000 EUR);
9. LU projekta vadītāja administratīvais-finanšu asistents 0,3 slodzē (5 749 EUR);
10. administratīvās (netiešās) izmaksas (27 972 EUR).

Līdz ar to kopsummā vienai uzņemšanai studiju programmā nepieciešams papildu finansējums 437 423 EUR apmērā. Saskaņā ar informatīvajā ziņojumā „Darba vidē balstīta studiju programma skolotāju sagatavošanai: īstenošanas nodrošināšana un attīstība” minēto, IZM ierosina nepieciešamo finansējumu pirmajam atbalsta gadam nodrošināt no 8.2.1. SAM otrās kārtas ietvaros pieejamā finansējuma atlikuma (454 006 EUR).Nepieciešamo finansējumu vienotai studiju programmas komunikācijai, centralizētai studējošo un skolu piesaistei un atlasei IZM ierosina piešķirt 8.2.1.SAM pirmās kārtas LU projektam „Latvijas Universitātes inovatīvas, pētniecībā balstītas studiju virziena “Izglītība, pedagoģija un sports” studiju programmas”, Nr. 8.2.1.0/18/I/004 (turpmāk – LU projekts), ņemot vērā, ka LU ir vadošais partneris studiju programmas izstrādē, un ir plānota vienota komunikācija un centralizēta studējošo un skolu piesaiste un atlase, vienlaikus samazinot administratīvo slogu pārējām iesaistītajām pusēm. Savukārt nodibinājums “Iespējamā misija” tiek noteikts kā LU projekta sadarbības partneris, kuram tiek uzticēta studiju programmas vienota komunikācija un centralizēta studējošo un skolu piesaiste un atlase visām augstskolām, kas īstenos jauno programmu, un plānots attiecīgs finansējums. Pirmos 100 studējošos studiju programmā plānots uzņemt 2020./2021. akadēmiskajā gadā. Kampaņu reflektantu piesaistei jaunajai studiju programmai un atlasi plānots uzsākt jau 2019. gada rudenī, bet darbu pie komunikācijas radošās stratēģijas izstrādes – jau 2019. gada jūlijā, ņemot vērā nodibinājuma “Iespējamā misija” līdzšinējo pieredzi. Līdz ar to izmaksu attiecināmības periods tiek noteikts no 2019.gada 1.jūlija, lai nodibinājums „Iespējamā misija” varētu savlaicīgi uzsākt plānotās darbības.Saskaņā ar informatīvo ziņojumu „Darba vidē balstīta studiju programma skolotāju sagatavošanai: īstenošanas nodrošināšana un attīstība” IZM papildu finansējumu ierosina piešķirt secīgi – vispirms piešķirt nepieciešamo finansējumu 2019./2020. akadēmiskajā gadā, pēc tam 2020./ 2021. akadēmiskajā gadā un turpināt piešķirt finansējumu 2021./2022. ak. gadā, ievērojot, ka šobrīd vēl nav iespējams prognozēt katrā augstskolā – LU, DU un LiepU programmā nepieciešamo studējošo skaitu 2021./2022. un 2022./2023. ak. gadā. Ievērojot iepriekš minēto noteikumu projekts paredz veikt grozījumus Ministru kabineta 2018.gada 9.janvāra noteikumos Nr.27 „Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi” (turpmāk – 8.2.1. SAM MK noteikumi) tikai saistībā ar studiju programmas vienotu komunikāciju, studējošo un skolu piesaisti un atlasi pirmajā atbalsta gadā (2019./2020.akadēmiskajā gadā .- t.i., no 2019.gada 1.jūlija līdz 2020.gada 30.jūnijam), proti, noteikumu projekts: 1. palielina 8.2.1.SAM pirmās kārtas pieejamo kopējo attiecināmo finansējumu par 437 423 EUR, tai skaitā Eiropas Sociālā fonda finansējumu 371 809 EUR un valsts budžeta līdzfinansējumu 65 614 EUR, kā arī par šādu finansējumu samazina 8.2.1.SAM otrās kārtas finansējumu;
2. palielina LU projektam pieejamo kopējo attiecināmo finansējumu par 437 423 EUR, tai skaitā Eiropas Sociālā fonda finansējumu 371 809 EUR un valsts budžeta līdzfinansējumu 65 614 EUR;
3. nosaka nodibinājumu „Iespējamā misija” par LU projekta sadarbības partneri, kurš veiks studiju programmas vienotu komunikāciju, studējošo un skolu piesaisti un atlasi visām augstskolām, kas īstenos programmu;
4. precizē 8.2.1.SAM pirmās kārtas ietvaros atbalstāmo darbību „jauno pedagoģijas studiju programmu publicitāte”, nosakot, ka attiecībā uz otrā līmeņa profesionālo augstākās izglītības studiju programmu, studiju programmu publicitāte ietver arī vienotu programmas komunikāciju, centralizētu studējošo un skolu piesaisti un atlasi visām augstskolām, kas īstenos šo programmu;
5. precizē 8.2.1.SAM pirmās kārtas ietvaros attiecināmās izmaksas, paredzot izmaksu attiecināmību arī studiju programmas vienotai komunikācijai, studējošo un skolu piesaistei un atlasei;
6. svītro 5 % izmaksu apjoma ierobežojumu attiecībā uz LU studiju programmas publicitātes izmaksām;
7. nosaka izmaksu attiecināmības periodu LU projekta sadarbības partnerim – nodibinājumam „Iespējamā misija” no 2019.gada 1.jūlija.

Noteikumu projektam būs pozitīva ietekme uz īstenošanā esošo LU projektu.  |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē 8.2.1.SAM pirmās kārtas finansējuma saņēmēju – LU, nodibinājumu „Iespējamā misija”, sadarbības iestādi – Centrālo finanšu un līgumu aģentūru (turpmāk – CFLA) un atbildīgo iestādi – IZM. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta konsultējoties ar nozares nevalstiskajām organizācijām un nozares pārstāvjiem, tai skaitā informatīvā ziņojuma „„Darba vidē balstīta studiju programma skolotāju sagatavošanai: īstenošanas nodrošināšana un attīstība” saskaņošanas procesa ietvaros (VSS-807). |
| 2. | Sabiedrības līdzdalība projekta izstrādē | LU un nodibinājums „Iespējamā misija” sniedza priekšlikumus grozījumu veikšanai 8.2.1.SAM MK noteikumos.Noteikumu projekts un tā sākotnējās ietekmes novērtējuma ziņojums (anotācija) publicēts IZM tīmekļvietnē [www.izm.gov.lv](http://www.izm.gov.lv). |
| 3. | Sabiedrības līdzdalības rezultāti | LU un nodibinājuma „Iespējamā misija” izteiktie priekšlikumi tika analizēti un ir iestrādāti noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, CFLA, LU, nodibinājums „Iespējamā misija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nepieciešami grozījumi LU noslēgtajā vienošanās par projekta īstenošanu ar CFLA.  |

Izglītības un zinātnes ministre I. Šuplinska

Vīza:

Valsts sekretāre L. Lejiņa

|  |  |
| --- | --- |
|  |  |

Kalva 67047941

Inese.Kalva@izm.gov.lv

1. Otrā līmeņa profesionālā augstākās izglītības studiju programma „Skolotājs”- viengadīga studiju programma pedagoga profesionālās kvalifikācijas ieguvei pēc studijām citā jomā [↑](#footnote-ref-1)
2. Projekts „Latvijas Universitātes inovatīvas, pētniecībā balstītas studiju virziena “Izglītība, pedagoģija un sports” studiju programmas”, Nr. 8.2.1.0/18/I/004, kopējais finansējums 1 070 458 EUR, projekta īstenošanas termiņš 01.08.2018.–31.08.2022. [↑](#footnote-ref-2)
3. Izsludināts Valsts sekretāru sanāksmē 2019.gada 15.augustā. Pieejams: http://tap.mk.gov.lv/lv/mk/tap/?pid=40476411 [↑](#footnote-ref-3)
4. Izskatīts Ministru kabinetā 2018. gada 9. janvārī. Pieejams: <http://tap.mk.gov.lv/lv/mk/tap/?pid=40444622&mode=mk&date=2018-01-09> [↑](#footnote-ref-4)
5. Projekts „Daugavpils Universitātes studiju virziena “Izglītība, pedagoģija un sports” modernizācija Latvijas izglītības sistēmas ilgtspējīgai attīstībai”, Nr. 8.2.1.0/18/I/005, kopējais finansējums 613 721 EUR, projekta īstenošanas termiņš 10.10.2018. –30.09.2022. [↑](#footnote-ref-5)
6. Skat. http://www.iespejamamisija.lv/programmas-gaita [↑](#footnote-ref-6)
7. Atlasi nodibinājuma “Iespējamā misija” programmā, vērtējot visu gadu statistiku, iztur vidēji viens no astoņiem kandidātiem. [↑](#footnote-ref-7)